“ภูเก็ต” พบนทท.รัสเซีย-คาซัคฯ ติดเชื้อ “โควิด” ไม่แสดงอาการ 3 ราย ตาย 1 เป็นชาวฮังการี
"ภูเก็ต" พบนักท่องเที่ยวรัสเซีย-คาซัคฯ ติดเชื้อ "โควิด-19" ไม่แสดงอาการ 3 ราย ตาย 1 เป็นชาวฮังการี
"ภูเก็ต" พบนักท่องเที่ยวรัสเซีย-คาซัคฯ ติดเชื้อ "โควิด-19" ไม่แสดงอาการ 3 ราย ตาย 1 เป็นชาวฮังการี
7 เม.ย. 2563

คณะกรรมการโรคติดต่อจังหวัดภูเก็ต รายงานสถานการณ์โรคติดเชื้อไวรัสโคโรนา 2019 (โควิด-19) จังหวัดภูเก็ต ประจำวันที่ 7 เม.ย.63 โดยข้อมูลตั้งแต่วันที่ 5 ม.ค. – 6 เม.ย. 63 จังหวัดภูเก็ตมีผู้ป่วยยืนยันโรคโควิด-19 จำนวน 126 ราย (รายใหม่ 3 ราย) ผู้ป่วยรักษาหายกลับบ้าน 36 ราย กำลังรักษาพยาบาลอยู่ 89 ราย ในจำนวนนี้ อาการรุนแรง 3 ราย เสียชีวิต 1 ราย เป็นชาวฮังการี ที่เหลืออาการอยู่ในเกณฑ์ที่ดี
ทั้งนี้ ผู้ป่วยจำนวน 126 รายนี้ รวมอยู่ในรายงานผู้ป่วยติดเชื้อยืนยันที่กระทรวงสาธารณสุขได้แถลงไปก่อนหน้านี้แล้ว
ส่วนผู้มีอาการเข้าเกณฑ์เฝ้าระวังสะสมทั้งหมด 1,756 ราย (รายใหม่ 61 ราย) ยังคงรักษาพยาบาล 199 ราย ในจำนวนนี้อยู่ระหว่างรอผลการตรวจทางห้องปฏิบัติการ 110 ราย กลับบ้านแล้ว 1,557 ราย
สำหรับผู้ป่วยยืนยันโรคโควิด-19 รายใหม่ทั้ง 3 ราย เป็นผู้ป่วยรายที่ 124-126 เป็นเพศหญิงทั้งหมด โดยผู้ป่วยรายที่ 124 เป็นชาวรัสเซีย อายุ 23 ปี ผู้ป่วยรายที่ 125 ชาวคาซัคสถาน อายุ 26 ปี ผู้ป่วยรายที่ 126 ชาวรัสเซีย อายุ 28 ปี ทั้ง 3 ราย เป็นนักท่องเที่ยวที่อยู่ในพื้นที่ป่าตองมานานกว่า 1 เดือน มีประวัติไปสถานบันเทิงบริเวณ ซอยบางลา ต.ป่าตอง อ.กะทู้ บ่อยครั้งและสัมผัสใกล้ชิดกับนักท่องเที่ยวต่างชาติ นอกจากนั้น ยังอาศัยอยู่ที่ อพาร์ตเมนต์แห่งเดียวกันในเขตป่าตอง ต.ป่าตอง อ.กะทู้
โดยทั้ง 3 ราย เป็นผู้ติดเชื้อที่ยังไม่แสดงอาการป่วย ซึ่งขณะนี้ผู้สัมผัสความเสี่ยงสูงกับผู้ป่วยทั้ง 3 รายนี้อยู่ระหว่างดำเนินการสอบสวน ทั้งนี้ ทีมงานสาธารณสุขจังหวัดภูเก็ตและผู้เกี่ยวข้องได้ดำเนินการสอบสวนควบคุม ป้องกันโรคตามแนวทางของกระทรวงสาธารณสุข นอกจากซึ่งขณะนี้ผู้สัมผัสความเสี่ยงสูงกับผู้ป่วยทั้ง 3 รายนี้อยู่ระหว่างดำเนินการสอบสวน